Нобэ
СПИД узыфэм ебэныным и дунейпсо махуэщ
Исландием и щхьэхуитыныгъэм и махуэщ. 1918 гъэм къызэрагъэпэщащ Дание пащтыхьыгъуэм хэт Исландие къэралыгъуэр.
Португалием и щхьэхуитыныгъэм и махуэщ
1255 гъэм нэмыцэхэм Кёнигсберг быдапIэм (иджы къалэщ) и лъабжьэр ягъэтIылъащ.
1800 гъэм Вашингтон Америкэм и Штат Зэгуэтхэм я къалащхьэу къалъытащ.
1891 гъэм Канадэм щыщ тренер Нейсмит Джеймс баскетбол джэгукIэр къигупсысащ.
1917 гъэм Тэрч-Дагъыс- тэн правительствэ къызэрагъэпэщат.
1933 гъэм Москва Литературэ институт къыщызэIуахащ. Абы тхакIуэ цIэрыIуэ Горький Максим и цIэр зэрехьэ.
1934 гъэм Ленинград щаукIащ парт лэжьакIуэ Киров (и унэцIэ дыдэр Костриковщ) Сергей.
1941 гъэм нэмыцэхэм Къуэбыдэ яубыдащ.
1943 гъэм СССР, США, Инджылыз къэралыгъуэхэм я унафэщIхэу Сталин Иосиф, Рузвельт Франклин, Черчилль Уинстон сымэ зыхэта конференцыр Тегеран щызэхуащIыжащ.
1945 гъэм Париж къыщызэрагъэпэщащ ЦIыхубзхэм я дунейпсо демократие федерацэр (МДФЖ).
1959 гъэм Антарктидэр мамыр мурадхэм къыхуэгъэсэбэпыным теухуа дунейпсо зэгурыIуэныгъэ къэрал 12-м зэращIылIащ. Абы зэрыщыубзыхуамкIэ, а щIыналъэр дзэ хуэIухуэщIэ сыт хуэдэми къыхуагъэсэбэпыну хуиткъым. А зэгурыIуэныгъэм мы зэманым къэрал 46-рэ хэтщ.
2001 гъэм «Урысей зэкъуэт» партыр къызэрагъэпэщащ.
2005 гъэм, Пермскэ областымрэ Коми-Пермяцкэ автономнэ округымрэ зэхагъэхьэри, Урысей Федерацэм и щIыналъэщIэ — Пермскэ край — къэунэхуащ.
2011 гъэм Къэзахъстаным и къалэ нэхъ инхэм ящыщ Алматы метрополитен лажьэу щаутIыпщащ.
Урыс математик цIэрыIуэ Лобачевский Николай къызэралъхурэ илъэс 225-рэ ирокъу.
Совет дзэзешэ цIэрыIуэу щыта, Совет Союзым и Маршал, Совет Союзым плIэнейрэ и ЛIыхъужь, «ТекIуэныгъэ» орденыр тIэунейрэ зрата Жуков Георгий къызэралъхурэ илъэси 121-рэ ирокъу.
Совет футболист, хоккеист, СССР-м спортымкIэ щIыхь зиIэ и мастер, СССР-м щIыхь зиIэ и гъэсакIуэ Бобров Всеволод къызэралъхурэ илъэс 95-рэ ирокъу.
Адыгэхэм я блэкIар къэхутэжынымрэ джынымкIэ лэжьыгъэшхуэ зэфIэзыгъэкIа, тхыдэ щIэныгъэхэм я доктор, профессор Алексее- вэ Евгение къызэралъхурэ илъэс 96-рэ ирокъу.
Биологие щIэныгъэхэм я доктор, КъБКъМУ-м и профессору щыта КIэш Антонинэ къыщалъхуа махуэщ.
УэрэджыIакIуэ, УФ-м щIыхь зиIэ и артисткэ Сосмакъ Валентинэ къыщалъхуа махуэщ.
Композитор, АР-м гъуазджэхэмкIэ щIыхь зиIэ и лэжьакIуэ Сихъу Рэмэзан и ныбжьыр илъэс 79-рэ ирокъу.
Къэрал, жылагъуэ лэжьакIуэ Джэш ФатIимэ къыщалъхуа махуэщ.
Эстрадэм и театру Москва дэтым и унафэщI, УФ-м и цIыхубэ артист, жылагъуэ лэжьакIуэ Хазанов Геннадий и ныбжьыр илъэс 72-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 4, жэщым щIыIэр градуси 2 — 1 щыхъунущ.
